Rodulfus, Dei gratia Remensis ecclesie licet indignus minister et servus, dilecto sibi in Christo Bosoni, Floriacensis monasterii venerabili abbati ejusque successoribus in perpetuum. Nos, quos propitia divinitas ecclesie sue ministros ordinavit, ecclesiarum ac monasteriorum utilitatibus compellit suscepti regiminis cura debita sollicitudine providere ac piis bonorum desideriis assensum prebere. Eapropter dilectionis vestre justis petitionibus annuentes altare de Sorbone absque personarum successione monasterio vestro perpetuo tenendum concedimus. Ut autem hujus nostre concessionis pagina rata permaneat ac inconvulsa, sigilli nostri impressione ac probabilium personarum testimoniis eam muniri ac roborari precepimus. S. Odonis, beati Remigii abbatis †. S. Hugonis, Altovillarensis abbatis †. S. Joftridi, sancti Theoderici abbatis †. S. Hugonis, S. Basoli abbatis †. S. Haiderici, Mosomensis abbatis †. S. Odonis, Orbacensis abbatis †. S. Joranni, beati Nicasii abbatis †. S. Duranni, abbatis de Morimonte. S. Nicolai archidiaconi. S. Ebali prepositi. S. Joffridi decani. S. Lamberti cantoris. S. Gerardi, S. Alberti, S. Ade, S. Odonis presbyterorum. S. Fulcunini, S. Ermenrici, S. Richardi, S. Johannis diaconorum. S. Simonis, S. Gervasii, S. Gerardi, S. Bosonis subdiaconorum. Actum Remis, anno incarnati verbi MCXVIIII, indictione XI, regnante Hludovico gloriosissimo rege Francorum anno XII, archiepiscopatus autem domni Rodulfi anno XIII. Fulchradus cancellarius recognovit scripsit et subscripsit.